Συντεταγμένες: 27°47′27.58″N 73°20′27.56″E﻿ / ﻿27.7909944°N 73.3409889°E﻿ / 27.7909944; 73.3409889

Η αυλή του Κάρνι Μάτα τέμπλου. Το δίκτυο προστατεύει τα "ιερά" ποντίκια από τα αρπακτικά πουλιά.Ιερό τέμπλου Κάρνι Μάτα."Ιερά" ποντίκια.Τα ποντίκια σύμφωνα με την ινδουιστική παράδοση είναι ιερά και προστατεύονται μέσα στο ναό. Το δίκτυο στο προαύλιο χώρο του ναού είναι για να προστατεύονται τα ποντίκια από επιθέσεις αρπακτικών πουλιών.
Ο ινδουιστικός ναός **Κάρνι Μάτα** γνωστός και ως ο **ναός των ποντικιών** βρίσκεται στην πόλη Δεσχνόκ, 30 χιλιόμετρα νοτίως της πόλης Μπικάνερ στο κρατίδιο του Ράτζασταν στην Ινδία. Ο ναός αυτό έχει την ιδιαιτερότητα ότι κατοικείται από χιλιάδες ποντίκια, τα οποία θεωρούνται ιερά.  Η Κάρνι Μάτα από την οποία έχει ονομαστεί ο ναός, ήταν μια γυναίκα η οποία θεωρούνταν, την εποχή που έζησε, (14ος αιώνας ) μετενσάρκωση της ινδουιστικής θεάς "Ντρούγκα". Ο ναός χτίστηκε στις αρχές του 20ού αιώνα από τον Μαχαραγιά Γκάνγκα Σινγκ. 

Σύμφωνα με την θρησκευτική παράδοση τα ποντίκια είναι ενσαρκώσεις νεκρών απογόνων της "μητέρας θεότητας" Κάρνι Μάτα. Σύμφωνα με τον θρύλο ο υιός της Κάρνι Μάτα πνίγηκε σε ένα νερόλακκο και στην συνέχεια η Κάρνι Μάτα δοκίμασε να επηρεάσει τον Θεό του θανάτου "Γιάμα" ο οποίος την ενημέρωσε ότι νεκρός υιός της ήδη μετενσαρκώθηκε ως ποντικός. Στην συνέχεια η Κάρνι Μάτα ζήτησε όλοι οι άρρενες απόγονοί της να μετενσαρκώνονται ως ποντίκια στο ναό. Στην συνέχεια η παράδοση θέλει τα ποντίκια να μετενσαρκώνονται σε υπηρέτες του ναού και με αυτό το τρόπο οι ιερείς και τα ποντίκια του ναού έχουν οικογενειακή σχέση. 

Ο ποντικός στον ινδουισμό θεωρείται το ζώο "μεταφορέας"  της θεότητας *Γκανέσα* (Ο Γκανέσα είναι μαι ινδουιστική θεότητα η οποία φέρει ως κεφαλή ένα κεφάλι ελέφαντα). Ο *Γκανέσα* θεωρείται ο Θεός με την δύναμη για να υπερπηδά τα εμπόδια. Ο ποντικός συμβολίζει την "υπόγεια" δύναμη του Γκανέσα γιατί μπορεί να γλιστρά σε εσοχές και με αυτό το τρόπο να υπερπηδά τα εμπόδια.  Τα ποντίκια ταΐζονται από τους πιστούς και ανάμεσα στα χιλιάδες μαύρα ποντίκια υπάρχουν και λίγα λευκά. Θεωρείται ένδειξη καλής τύχης εάν τύχει ένα λευκό ποντίκι περπατήσει πάνω από το πόδι ενός πιστού.  Τα λευκά ποντίκια θεωρούνται ιδιαίτερα ιερά γιατί πιστεύεται ότι θα μετενσαρκωθούν μετά το θάνατο σε μορφή ινδουιστή ιερέα "Σάντου" ή κάποιου μυστικιστή  ή ότι είναι η μετενσάρκωση της Κάρνι Μάτα ή συγγενών. Αν κάποιος κατά λάθος σκοτώσει πατώντας ένα ποντίκι η θρησκευτική παράδοση είναι τόσο ισχυρή ώστε θα πρέπει για εξιλέωση να φέρει ένα χρυσό ή ασημί ποντίκι στη θέση του νεκρού .

Η ύπαρξη ναού αφιερωμένο σε ποντίκια είναι σπάνιο και μοναδικό φαινόμενο. Σύμφωνα με μια θεωρία την οποία υποστηρίζει ο ιστορικός τέχνης Τζορτζ Μιτσέλ, η ιστορία αυτού του ναού συνδέεται με τους κυβερνήτες του Μπικάνερ. Πολλές φορές οι κυβερνήτες ψάχνουν τοπικές λατρείες για να βρεθεί μια γυναικεία-θεότητα προστάτης. Η γυναικείες θεότητες επηρεάζουν περισσότερο την ζωή του λαού (σε σχέση με τις ανδρικές θεότητες) και προτιμούνται. Σύμφωνα με την θεωρία αυτή δικαιολογείται ο λόγος για τον οποίο δημιουργήθηκε ο ναός αυτός.

Δείτε επίσης
------------

* *Caught in the moment: Karni Mata rat temple (Αγγλικά)*. Animal Planet Video. Συμβαίνει στα 00:00.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ναός της Κάρνι Μάτα** |

1. 1 2  Sam Miller (2012). *Blue Guide India*. Somerset Books Company. σελ. 162. ISBN 978-1-905131-53-2.
2. 1 2  Arthur Asa Berger (2008). *The Golden Triangle: An Ethno-Semiotic Tour of Present-Day India*. Transaction Publishers. σελ. 55. ISBN 978-1-4128-0787-6.
3. 1 2  Nanditha Krishna (2010). *Sacred Animals Of India*. India: Penguin Books. σελ. 203. ISBN 978-0143066194.
4. ↑  James G. Lochtefeld (2002). «Karni Mata». *The Illustrated Encyclopedia of Hinduism*. **A-M**. The Rosen Publishing Group, σσ. 354. ISBN 0-8239-2287-1.. Ανακτήθηκε στις 2012-12-14.
5. ↑  «Bronze image of Ganesha on his rat vehicle». British Museum. Αρχειοθετήθηκε από το πρωτότυπο στις 18 Νοεμβρίου 2012. Ανακτήθηκε στις 18 Δεκεμβρίου 2012.
6. ↑  James G. Lochtefeld (2002). «Rat». *The Illustrated Encyclopedia of Hinduism*. **N-Z**. The Rosen Publishing Group, σσ. 567. ISBN 0-8239-2287-1.. Ανακτήθηκε στις 2012-12-14.
7. 1 2  Sharon Guynup, Nicolas Ruggia (29 Ιουνίου 2004). «Rats Rule at Indian Temple». National Geographic Channel. σελίδες 2/2. Ανακτήθηκε στις 18 Δεκεμβρίου 2012.
8. ↑  Sharon Guynup, Nicolas Ruggia (29 Ιουνίου 2004). «Rats Rule at Indian Temple». National Geographic Channel. σελίδες 1/2. Ανακτήθηκε στις 18 Δεκεμβρίου 2012.